Әзірбайжандар
Әзірбайжандар (әзірб. azərbaycanlılar, azərilər, azəri türkləriBəşər tarixini Azəri türkləri yazmışlar) — этнос және ұлт, Әзірбайжанның байырғы және негізгі халқы. Әлемде шамасында 45 млн. адам құрайды.

 Тілі 
Әзірбайжан тілі 8-10 ғасырларда Орта Азия аумағында өмір сүрген оғыз тайпалары тілінен өрбіген. Туыстық жағынан қазіргі түрік тіліне жақын, бірақ одан елеулі айырмашылықтары да бар. Жазуы 1929 жылға дейін араб әліпбиінен латын графикасына, 1939 ж. кириллицаға ауысты. 1991 ж. қайта латын графикасына өтті.

 Діні 
Әзірбайжандар ислам дінін ұстанады, көбіне шииттер (жафариттік мазхап), сүнниттердің саны аз.

 Тарихы 
Әзірбайжандардың халық ретінде ұйысуы Кавказдың көне мемлекеттері Маны, Кавказ Албаниясы, Мидия, Атропагенадан бастау алады. Біздің заманымыздың бас кезінде Әзірбайжан жерінде құрылған мемлекет Албания деп аталған. Сол кездегі жергілікті халықпен түркі тілді тайпалар араласып, Әзірбайжан этносы қалыптаса бастады. 18-ғасырдың екінші жартысында Әзірбайжан бірнеше дербес хандықтарға бөлінді. 1805-13 ж. және 1826-28 ж. орыс-Иран соғыстары барысында Ресей мен Иран арасында жасалған Гүлстан (1813), Түркменчай (1828) шарттарына сай елдің Солтүстік бөлігі Ресейге қосылды. 

 Кәсібі 
Дәстүрлі кәсібі - кілем тоқу, зергерлік, мыстан ыдыс-аяқ соғу, құмыра жасау, ағаш, тас өңдеу, жібек, жүн, мақта маталарын тоқу, тері өңдеу. Баспаналары -  таулы және жазық жерлерде ағаштан, балшықтан салынып, төбесі шошақ немесе күмбезден жабылған қаратам, сакля. Бақташыларда киіз үй - алачыг деп аталады.

 Мәдениеті 
thumb|солға|150px|  
Әзірбайжан мәдениеті иран және араб мәдениетімен тығыз байланыста дамыды. Әзірбайжан халқының аса бай ауыз әдебиеті нұсқалары, көп жанрлы фольклоры сақталған. Көне заманнан ғасырлар бойы қалыптасқан еңбек пен тұрмыс-салт әндері, аңыздар, дастандар, ертегілер, мақал-мәтелдер халықтың өмірлік тәжрибесіне, таным түсінігіне, тәлім-тәрбиесіне, арман-мүддесіне негізделген. 
thumb|оңға|220px|Әзірбайжан музыканттары
Музыка аспаптары үш топқа бөлінеді. Саз аталатын сегіз металл шекті аспабы кең тараған. 11 шекті тар аспабы гитараға ұқсас. Скрипка тәрізді кеманчаның төрт шекті пернесі болады. Соқпалы аспабына барабан, литавра, бубен, екі түрлі үрмелі аспабының флейта тобына свирельге ұқсас тутек. Гобой тобына зурна жатады.

Ұлттық киімдері - әйелдер кеудешесі-арханук, ер адамдар - кең шалбар, шекпен тәрізді сырт киім-чуха, бөрік (папаха) киген. Дәстүрлі ұлттық тағамдары: бидай, арпа, тары наны, бәліш (гутаб), еттен істелген қуырдық (говурма), люля-кебаб, долма, палаудың 50 түрі бар. Сусындары - шәй, шербет, айран, жеміс шырыны.

 Қазақстандағы әзірбайжандар 
Әзірбайжандарды Қазақстанға және Орта Азия елдеріне күштеп қоныстандыруды тарихи ретпен үш кезеңге бөлуге болады.
Бірінші кезең, 1929 жылы жаппай ұжымдастыру кезінде жүрді. Сол уақытта бай-кулак көптеген адамды көшіріп әкелді. Екінші кезең, 1932 жылға тура келді. Кеңес билігі Арал ауданына 600 әзірбайжан отбасын көшірді. Арал теңізі маңына келіп түскен халық мұндағы қыстың қақаған аязына шыдамай, жаппай қырыла бастады. Ақырында бар-жоғы 200 әзірбайжан отбасы қалады. Оларды кейіннен Жамбыл облысы мен Қырғызстанға көшірді. Ол кез – қазақ даласында аштық жайлаған уақыт. Тұтас ауылдар аштықтан қырылып жатты. Көптеген әзірбайжандар кейін қарай өз Отандарына қашқанымен, оларды ұстап алып, түрмеге жапты. Үшінші кезең, 1937 жылы жүрді. Сол жылы саяси репрессия шегіне жетті. Қазақ жеріне көршілес елдерден вагондармен депортацияға ілінген халықты әкеліп жатты.

Репрессия жылдарынан кейін, бертінде экономикалық себептермен Қазақстанға көшкен әзірбайжандар да болды. Өткен ғасырдың 50-60 жылдарында Әзірбайжан ССР-нен Қазақстанға 15 мың адам көшіп келген. Олардың басым бөлігі тың игерушілер еді.«Оңтүстік Рабат», №21, 27.05.2015. https://kz.otyrar.kz/2015/06/o%D2%A3t%D2%AFstikte-32-my%D2%A3-%D3%99zirbajzhan-t%D2%B1rady/

Қазіргі таңда әзірбайжандар Түркістан, Жамбыл, Алматы, Қызылорда облыстарында тұрады. Қазақстандағы әзірбайжандардың саны 98 600 адам (2014).Қазақстан халқы. Энциклопедия. /Бас.ред. Ж.Н.Тойбаева./Құраст.Ғ.Жандыбаев., Г.Егеубаева.- Алматы: «Қазақ энциклопедиясы», 2016. 118-бет ISBN 978-601-7472-88-7

 Тұлғалар 
 Физули Мұхаммед Сүлейманоғлы
 Гусейн Хан Нахичеванский
 Вагиф Молла Панах
 Узеир Абдул-Гусейн оглы Гаджибеков
 Рашид Маджидоглы Бейбутов
 Мүслім Магомаев
 Мирза Фатали Ахундов
 Мирза Шафи Вазех

 Дереккөздер 

Санат:Түркі этникалық топтары


what is the most common variety of zucchini
Answer: Cucumbers Zucchini